रोनित रॉय

रोनित बोस रॉय (जन्म:११ ऑक्टोबर, १९६५, नागपूर) हे एक भारतीय अभिनेता आहेत, ज्यांनी प्रामुख्याने हिंदी दूरचित्रवाहिनी मालिका आणि चित्रपटांत मोठ्या प्रमाणावर काम केले. रॉय यांनी त्यांच्या कारकिर्दीत एक फिल्मफेअर पुरस्कार,  दोन स्क्रीन पुरस्कार, पाच आयटीए पुरस्कार आणि सहा भारतीय टेली पुरस्कारांसह अनेक पुरस्कार मिळवले आहेत.

वैयक्तिक आयुष्य 
रॉय यांचा जन्म ११ ऑक्टोबर १०६५ रोजी नागपुरात बंगाली कुटुंबात झाला.  ते उद्योगपती ब्रोटिन बोस रॉय आणि डॉली रॉय यांचा मोठा मुलगा आहे.  त्यांचा धाकटा भाऊ रोहित रॉय देखील एक टीव्ही अभिनेता आहे. रोनित रॉय यांचे बालपण अहमदाबाद, गुजरातमध्ये गेले.  बाल अभिनेता आयुष सरकारच्या वडिलांसोबत त्यांनी शालेय शिक्षण येथेच केले. त्यांनी अहमदाबादच्या अंकुर शाळेतून प्राथमिक शिक्षण घेतले. शालेय शिक्षणानंतर रॉय यांनी हॉटेल व्यवस्थापनाचा अभ्यासक्रम पूर्ण केला. शिक्षण पूर्ण झाल्यावर ते मुंबईत आले आणि चित्रपट निर्माते सुभाष घई यांच्या घरी राहिले.  रॉय चित्रपटसृष्टीत काम करण्यास उत्सुक असताना, सुभाष घई यांनी त्यांना चित्रपट सृष्टीतील येणाऱ्या अडचणींमुळे काम न करण्याचा सल्ला दिला. रोनित मुंबईच्या सी रॉक हॉटेलमध्ये मॅनेजमेंट ट्रेनी म्हणून काम करत होते. वेगवेगळ्या स्तरांवरील अनुभव घेण्यासाठी, त्यांनी  डिश-वॉशिंग आणि क्लिनिंगपासून टेबल सर्व्हिंग आणि बार-टेंडिंगपर्यंत सर्व प्रकारची कामे केली होती.

करिअर

टीव्ही करिअर 
रॉय यांना बालाजी टेलिफिल्म्सकडून कम्माल या दूरचित्रवाणी मालिकेत भाग घेण्यासाठी फोन आला.  कोणत्याही चांगल्या मोठ्या चित्रपटाच्या ऑफर नसल्यामुळे त्यांनी ही ऑफर स्वीकारली. कमल सुरू होण्यापूर्वी, बालाजी टेलिफिल्म्सने रोनितला कसौटी जिंदगी की साठी ऋषभ बजाज, एक मध्यमवयीन बिझनेस टायकून ची भूमिका देऊ केली. या भूमिकेमुळे त्यांना बालाजी टेलिफिल्म्सच्या क्यूंकी सास भी कभी बहू थीमध्ये अमर उपाध्याय आणि इंदर कुमारच्या जागी मिहिर विराणीची भूमिका मिळाली. 

इस २००९ - २०११ पर्यंत, त्यांनी NDTV इमॅजिनच्या बंदिनीमध्ये धर्मराजची भूमिका साकारली, कधीही पराभूत न होणाऱ्या क्रूर आणि निर्दयी हिरे व्यापाऱ्याच्या या भूमिकेसाठी त्यांना प्रशंसा मिळवून दिली. 

इस २००७ मध्ये रॉय यांनी झलक दिखला जा हा डान्स वास्तव प्रदर्शनी मालिका आणि २००८ मध्ये ये है जलवा या दुसऱ्या शोमध्ये स्पर्धक म्हणून भाग घेतला आहे. त्यांनी २०१० मध्ये किचन चॅम्पियन्स मालिकेचे आयोजन केले होते जे कलर्स टीव्हीवर होते.

इस २०१० मध्ये, रॉय यांनी सोनी टीव्हीच्या लोकप्रिय कोर्टरूम ड्रामा शो अदालतमध्ये केडी पाठक; सत्यासाठी लढा देणारा एक धारदार अनोखा वकील म्हणून काम केले.

इस २०१४ मध्ये त्यांनी परत बालाजी टेलिफिल्म्सच्या ' इतना करो ना मुझे प्यार ' मध्ये डॉ. नचिकेत खन्ना, उर्फ नील के सोबत पल्लवी कुलकर्णीच्या भूमिकेतून परत छोट्या पडद्यावर काम केले.

इस २०१६ मध्ये, त्यांनी अदालत (सीझन 2) मध्ये काम केले जिथे त्यांनी आपल्या मागील सीझनमधील पात्राची भूमिका पुन्हा निभावली.

चित्रपट कारकीर्द 
रॉयने हिंदी चित्रपटसृष्टीत पदार्पण जान तेरे नाम (१९९२) या चित्रपटाद्वारे केले. हा चित्रपट व्यावसायिक दृष्ट्या यशस्वी ठरला. त्यांनी बॉम्ब ब्लास्ट (१९९३) मध्ये आदित्य पांचोली आणि किशोरी शहाणे यांच्यासोबत काम केले.  हा चित्रपट देखील व्यावसायिक यश देऊन गेला.

टीव्हीवरील यशानंतर, रॉयने विविध हिंदी चित्रपटांमध्ये सहायक भूमिकांमध्ये काम केले. २०१० मध्ये, त्याने समीक्षकांनी प्रशंसित चित्रपट उडान मध्ये भूमिका केली; त्याच्या कामाची खूप प्रशंसा झाली आणि त्याला अनेक पुरस्कार मिळाले. फिल्म कम्पॅनियनने दशकातील १०० सर्वोत्कृष्ट कामगिरीमध्ये रॉयच्या कामगिरीला स्थान दिले. 

उडान चित्रपटाद्वारे रॉयने पुन्हा बॉलीवूड मध्ये प्रवेश केला. त्यानंतर त्यांनी अनुराग कश्यपच्या दॅट गर्ल इन यलो बूट्स, करण जोहरचा स्टुडंट ऑफ द इयर, दीपा मेहताचा मिडनाइट्स चिल्ड्रन, संजय गुप्ताचा शूटआउट अॅट वडाळा ( एकता कपूर निर्मित), आणि अनुराग कश्यपच्या अगली चित्रपटांमध्ये काम केले .

इस २०१३ मध्ये, रॉय यांनी अक्षय कुमार स्टारर BOSS मध्ये मुख्य विरोधी भूमिका केली होती. तसेच २०१४ मध्ये त्यांनी 2 स्टेट्समध्ये केलेल्या भूमिकेची खूप प्रशंसा झाली होती. 

२०१७ मध्ये, रॉय यांनी हृतिक रोशन सोबत काबिल या थ्रिलर चित्रपटात विरोधी भूमिका निभावली होती .  त्याच वर्षी त्यांनी एनटीआर जूनियर सोबत जय लावा कुसा या चित्रपटातून काम करत तेलुगु चित्रपट सृष्टीत पदार्पण केले.  याशिवाय त्यांनी मशीन (२०१७), लखनऊ सेंट्रल (२०१७) आणि लवयात्री (२०१८) यांसारख्या चित्रपटांमध्ये देखील काम केले. 

त्यानंतर रॉय यांनी पुरी जगन्नाध दिग्दर्शित रोमँटिक स्पोर्ट्स चित्रपट लिगरमध्ये काम केले. यात विजय देवराकोंडा, अनन्या पांडे, रम्या कृष्णन आणि मकरंद देशपांडे यांच्या देखील भूमिका आहेत .

वेब सिरीज 
इस २०१८ मध्ये, रॉय, मोना सिंग आणि गुरदीप कोहली यांच्यासह ALTBalaji च्या 'कहने को हमसफर हैं ' या वेब सीरिजमधून डिजिटल क्षेत्रात पदार्पण केले.

इस २०१९ मध्ये, रॉय ने एका भारतीय क्राइम थ्रिलर वेब सिरीज होस्टेजमध्ये काम केले.

व्यवसाय उपक्रम 
रॉय यांच्याकडे एस सुरक्षा आणि संरक्षण एजन्सी (AceSquad Security Services LLP) आहे. ही एजन्सी सध्या सलमान खान, अमिताभ बच्चन, मिथुन चक्रवर्ती, शाहरुख खान आणि आमिर खान यांसारख्या बॉलीवूड कलाकारांना संरक्षण पुरवते ; इंडियन प्रीमियर लीगचे माजी अध्यक्ष आणि माजी आयुक्त ललित मोदी आणि त्यांचा मुलगा रुचिर मोदी यांना देखील सुरक्षा पुरवली होती. एस सिक्युरिटी आणि प्रोटेक्शनने काही चित्रपट प्रकल्पांना देखील त्यांची सेवा दिली आहे ज्यात लगान, दिल चाहता है, यादें, ना तुम जानो ना हम, साथिया, आणि अरमान  या चित्रपटांचा समावेश होतो.

वैयक्तिक जीवन 

रॉयचे पहिले लग्न जोआना नावाच्या एका महिलेशी झाले होते आणि त्यांना ओना नावाची मुलगी झाली.  

२५ डिसेंबर २००३ रोजी, त्यांनी अभिनेत्री आणि मॉडेल नीलम सिंग यांच्याशी लग्न केले. या जोडप्याला त्यांना एक मुलगी आडोर (जन्म मे २००५) आणि मुलगा अगस्त्य (जन्म ऑक्टोबर २००७) आहे. 
हयात व्यक्ती
इ.स. १९६५ मधील जन्म
हिंदी चित्रपट अभिनेते
बंगाली चित्रपट अभिनेते
तेलुगू चित्रपट अभिनेते
तमिळ चित्रपट अभिनेते
हिंदी दूरचित्रवाहिनी अभिनेते

अभिनय सूची

चित्रपट

दूरचित्रवाहिनी

फिक्शन शो

नॉन-फिक्शन शो

वेब सिरीज

वादविवाद 

२७ ऑक्टोबर २०११ रोजी, रोनित रॉयला मुंबईच्या आंबोली उपनगरात रस्त्यावरील अपघातात  मुंबई पोलिसांनी धोकादायक आणि निष्काळजीपणाने गाडी चालवल्याबद्दल अटक केली होती. रॉय एका दिवाळीच्या पार्टीवरून परतत असताना त्यांच्या मर्सिडीज कारने वॅगन-आरला धडक दिली होती, ज्यात एक व्यक्ती गंभीर जखमी झाला होता. परंतु, काही तासांतच त्यांना जामीन मिळाला आणि सुटका झाली होती.  प्राथमिक वैद्यकीय अहवालात रोनित रॉयच्या पोटात कोणत्याही मादक पदार्थाचे सेवन केल्याचे आढळले नाही.

संदर्भ

बाह्य दुवे 

 
 फोर्ब्सवर रोनित रॉय